Samsung Galaxy S21-serien skuffer: Laveste salgstal i flere år

Salget af Samsung Galaxy S21-serien skuffer: Ifølge en rapport, er salgstallene for den seneste Galaxy S-serie de værste i flere år.

På trods af, at Samsungs Galaxy S21-serien blev lanceret til lavere priser forgængerne, har salget angiveligt været det værste i de sidste mange år, for Samsung. Nyheden kommer fra det koreanske medie Naver.

En rapport fra Counterpoint Research, viser et betydeligt fald i salget af Samsung Galaxy S21, sammenlignet med salget af Galaxy S20 og S10, men også ældre flagskibe i Galaxy S-serien.

I de første seks måneder siden lanceringen, er der i alt blevet solgt 13,5 millioner smartphones i Galaxy S21-serien. Dette tal er 20% lavere end hvad Galaxy S20-serien solgte i samme tidsrum og hele 47% mindre end S10-generationen. Kort sagt, ser det altså ikke godt ud for Galaxy S21-serien.
Se grafen herunder:

Kilde: Counterpoint Research

De dårlige salgstal har desuden fået Samsung til at indkalde til et ekstraordinært møde, ifølge det koreanske medie, The Elec.

Stigende konkurrence fra kinesiske smartphone-producenter i de seneste år, har uden tvivl også medvirket til Samsungs tilbagegang. Specielt Xiaomi er en stor konkurrent, som for nylig overhalede den koreanske gigant i Europa. Læs mere om dette her: Xiaomi har overhalet Samsung i Europa.

Læs også: Rygte: PS5 VR-headset får et HDR OLED-display

Samsung Galaxy S21-serien skuffer: Laveste salgstal i flere år